Hiniv an deiz e vez gweletxa0Mordred evel un dudenn difeson. Anvet eo ivez ar Marc’heg Du, kontrol strizh doch e dad, ar roue Arzhur, roue Kameled, roue Breizh anavetañ.xa0 Mes neo ket bet bepred mod-se. E-barzh skridoù kentañ ar XIIvet Kantved, skrivetxa0 dreist-hollxa0 get Chrétien de Troyes, Jafrez Menoe, Robert de Boron, pe Meilyr Brydydd e vez lakaet ar pouez àr perzhioù mat Mordred. Ur marc’heg a-fiziañs get enor a ouie mat reolennoù kourtezi desket get Morgadez hag ar roue Lot, e dud (pe e dud-laezh hervez an doareoù). Brasaat a ra ha dont a ra Mordred da vout ur marcheg ag an Daol Grenn, lech ma vez tolpet ar gwellañ marc’heien. Krouet oa bet ar chelch-mañ get ar roue Arzhur get spi e vo gwarantet rouantelezh Kameled a-enep ar saozon.